ດາຣາຍິງ Celeste Holm ຜູ້ໄດ້ຮັບລາງວັນຮູບເງົາ Oscar ເສຍຊີວິດ ລວມອາຍຸໄດ້ 95 ປີ
Holm ​ໄດ້ຮັບຄວາມ​ສົນ​ໃຈ​ລະ​ດັບ​ຊາດ​ເທື່ອ​ທໍາ​ອິດ ​ໃນ​ການສະ​ແດງຕົ້ນ​ສະບັບ​ທີ່ Broadway ​ເລຶ່ອງ Oklahoma ທີ່​ມີ​ຄົນ​ນິຍົມ ​ໃນ​ປີ 1943.
Celeste Holm ນັກສະແດງຍິງຜູ້ໄດ້ຮັບລາງວັນ Adademy-award ທີ່ສະແດງຢູ່ໂຮງ ມະຫໍລະສົບ ໂຮງຮູບເງົາ ແລະໂທລະພາບມາໄດ້ 60 ປີ ໄດ້ເສຍຊີວິດແລ້ວ ທີ່ນີວຢ໊ອກ ລວມອາຍຸໄດ້ 95 ປີ Holm ໄດ້ຮັບຄວາມສົນໃຈລະດັບຊາດເທື່ອທໍາອິດ ໃນການສະແດງຕົ້ນສະບັບທີ່ Broadway ເລຶ່ອງ Oklahoma ທີ່ມີຄົນນິຍົມ ໃນປີ 1943 ອີກຫ້າປີຕໍ່ມາ ນັກສະແດງຍິງ Holm ຄົນນີ້ ໄດ້ຊະນະລາງວັນອັອສກາ ໃນຖານະດາຣາປະກອບຍິງດີເດັ່ນໃນໜັງເລຶ່ອງ Gentleman’s Agreement ຊຶ່ງເປັນໜັງໃນແນວປະນາມການຕໍ່ຕ້ານຢິວແລະອາຫຣັບ ນັກສະແດງ Holm ໄດ້ຖືກສະເໜີຊື່ຮັບລາງວັນ Academy Award ອີກສອງເທື່ອ ແລະ ເປັນດາຣາສະແດງຮ່ວມກັບ Frank Sinatra ນັກຮ້ອງ ນັກສະແດງທີ່ມີຊື່ສຽງໃນໜັງ ອະມະຕະເລຶ່ອງ High Society ແລະ Tender Trap ນອກນີ້ແລ້ວ ນັກສະແດງຍິງ Holm ຍັງເປັນຜູ້ທໍາງານອຸທິດຕົນຢ່າງໜັກ ເພື່ອຫາລາຍໄດ້ ສໍາລັບການສິນລະປະກໍາແລະໂຮງລະຄອນ ແຕ່ກໍມີການຕໍ່ສູ້ກັນທາງກົດໝາຍຢ່າງຂົມຂື່ນ ກັບລູກຊາຍກັບຄວາມມັ່ງມີຂອງລາວຈົນສູນເສຍເງິນອອມສິນຂອງລາວໄປສ່ວນຫຼາຍ